286 Perire, Periculum

Pullus derelinquens parentem uel incidit in spinas uel in vrticas, uel capitur a miluo et sic perit. Sic nos qui in presenti vita quasi pulli sub alis parentis, derelinquendo Deum uel incidimus in spinas auaricie uel in vrticas luxurie, uel a demone capiuntur, Jer. 17[:13]: *Domine, omnes qui derelinquunt te confundentur*. Et Job 4[:7-9] dicitur, *Recordare, obsecro te, quis umquam innocens periit*, et sequitur, *Quin potius vidi eos qui iniquitatem operantur, et seminant dolores … flante Deo perisse*. Ex quo patet quod homo non perit nisi propter iniquitatem. /f. 90vb/ Nam Loth incidebat in periculum ebrietatis et incestus. Nisi angelo discredisset qui mouuit eum in monte saluari, Gen. 19[:30]. Dicitur autem Eccli. 43[:26]: *Qui navigant mare enarrent pericula ejus*.

¶ Cuius primum periculum est si nauis sit nimis onerata, sic est de diuitibus huius seculi.

¶ De hoc periculo videtur dici Eccle. 5[:12]: *Est et alia infirmitas quam vidi sub sole: divitiæ conservatæ in malum domini sui*. Peremit enim in afflictione pessima. In omnibus ergo periculis debet homo quantum potest per rationem iuuare et residuum Deo committere. Vnde dicit Augustinus, 16, *De ciuitate*, capitulo 19, si homo non caueat periculum quantum potest, magis temptat Deum quam sperat in eum. Vnde Abraham excusatur qui in periculo mortis dixit vxorem suam esse sororem. Nam dicit Augustinus, nimis preceps est qui contendit transire ubi videt alium perire. Vnde Chrisostomus*Homilia* 27, ruina precedencium debet esse admonicio subsequencium si autem non sequentes cadumis. Vbi comprecedentes cecidisse magis inuentur veniam primi quam nos secundi. Et Hieronimus, *Epistula* 91, securius est perire non posse quam periculum non perisse.